ai4bharat/Pralekha huggingface dataset:
பிரதமர் அலுவலகம்
ஸ்ரீமந்த் சத்ரபதி சிவாஜிராஜே போசாலே அவர்களின் மறைவுக்கு பிரதமர் இரங்கல்
ஸ்ரீமந்த் சத்ரபதி சிவாஜிராஜே போசாலே அவர்களின் மறைவுக்கு பிரதமர் திரு நரேந்திர மோடி தமது ஆழ்ந்த இரங்கலைத் தெரிவித்துக் கொண்டுள்ளார். அவர், மக்களிடையே நெருக்கமாக பணியாற்றியதோடு, ஆற்றலும் பன்முகத் தன்மையும் கொண்ட ஆளுமையாகத் திகழ்ந்தார் என்று திரு மோடி தெரிவித்தார்.
ட்விட்டர் பதிவில் பிரதமர் தெரிவித்ததாவது:
“ஸ்ரீமந்த் சத்ரபதி சிவாஜிராஜே போசாலே அவர்களின் மறைவை அறிந்து மிகவும் துயரடைந்தேன். அவர், மக்களிடையே நெருக்கமாக பணியாற்றியதோடு, ஆற்றலும் பன்முகத் தன்மையும் கொண்ட ஆளுமையாகத் திகழ்ந்தார். சதாராவின் முன்னேற்றத்திற்காக அவர் அளப்பரிய பங்களிப்பை வழங்கினார். அவரது குடும்பத்தினர், நண்பர்கள் மற்றும் ஆதரவாளர்களுக்கு எனது இரங்கல்கள். ஓம் சாந்தி.”
கலாசாரத்துறை அமைச்சகம்
சிறந்த ஆரோக்கியத்தை நோக்கி இளைஞர்களுக்கு வழிகாட்டவும், நாட்டிற்கு கூடுதல் உறுதிமிக்க எதிர்காலத்தை உருவாக்கவும் வாழும் கலை அமைப்புடன் கலாச்சார அமைச்சகம் இணைந்துள்ளது
சுதந்திரத்தின் அமிர்தப் பெருவிழா பதாகையின் கீழ், சிறந்த ஆரோக்கியத்திற்கான தியானத்துடன் மனநலம் குறித்து பொதுமக்களுக்கும் இளைஞர்களுக்கும் கற்பித்து வழிகாட்ட வாழும் கலை அமைப்புடன் மத்திய கலாச்சார அமைச்சகம் இணைந்துள்ளது. சுமார் இருபதாயிரம் பேர் திரண்டிருந்த மன்றத்தில் கர்நாடக முதலமைச்சர் திரு பசவராஜ் பொம்மை முன்னிலையில், வாழும் கலை அமைப்பின் சர்வதேச தலைமையகம் உள்ள பெங்களூருவில் குருதேவ் ஸ்ரீஸ்ரீ ரவிசங்கர், 2022 அக்டோபர் 26 அன்று இந்தத் திட்டத்தை தொடங்கிவைத்தார்.
வாழும் கலை அமைப்பின் ஆசிரியர்கள் தியானப் பயிற்சியாளர்களாகவும், நிறுவனங்களின் பிரதிநிதிகள், பொதுமக்களில் ஆர்வம் உள்ள நபர்கள், தியானத் தூதர்களாகவும், இந்தத் திட்டத்தில் ஈடுபடுத்தப்படுவார்கள். இவர்கள் இணைந்து பெருந்திரள் மக்களை குறிப்பாக இளைஞர்களை பயிற்றுவிப்பார்கள். சிறந்த ஆரோக்கியத்தை நோக்கி இளைஞர்களுக்கு வழிகாட்டவும், நாட்டிற்கு கூடுதல் உறுதிமிக்க எதிர்காலத்தை உருவாக்கவும் மக்கள் பங்கேற்பு மாதிரியிலான செயலாக இந்தத் திட்டம் இருக்கும். பல கட்டங்களாக இது அமலாக்கப்படும். மத்திய கலாச்சார அசைமச்கத்தின் ஆதரவிலான இந்தத் திட்டம் 2023 சுதந்திர தினத்தன்று நிறைவடையும்.
சிறப்பு சேவைகள் மற்றும் கட்டுரைகள்
தொழிலாளர் அரசுக் காப்பீட்டுக் கழகத்தின் சிறப்பு சேவைகள் இருவார விழாவையொட்டி குறைதீர்ப்பு நாள் ஏற்பாடு
தொழிலாளர் அரசுக் காப்பீட்டுக் கழகத்தின் சிறப்பு சேவைகள் இரு வார விழாவையொட்டி குறைதீர்ப்பு நாள் நாளை  சென்னையின் கே.கே நகரில் உள்ள இஎஸ்ஐசி மருத்துவக்கல்லூரி மருத்துவமனையில் மதியம் 2 மணி முதல் 4 மணிவரை 2 வது தளத்தில் உள்ள கல்லூரி கவுன்சில் ஹாலில் நடைபெறுகிறது.
பயனாளிகள், தொழிலாளர்கள், துறைசார்ந்தவர்கள் இந்த வசதியை பயன்படுத்தி அவர்களின் குறைகளை விரைவாக தீர்த்துக் கொள்ளலாம் என்று துணை இயக்குநர்  திரு. எஸ். கருப்பசாமி வெளியிட்டுள்ள செய்திக் குறிப்பில் தெரிவித்துள்ளார்.
பிரதமர் அலுவலகம்
ஆடவருக்கான 57 கிலோ ஃப்ரீஸ்டைல் மல்யுத்தப் போட்டியில் தங்கப் பதக்கம் வென்ற ரவி தஹியாவுக்கு பிரதமர் வாழ்த்து
பர்மிங்காம் காமன்வெல்த் விளையாட்டுப் போட்டி 2022ல் ஆடவர் மல்யுத்தப் போட்டியில் 57 கிலோ ஃப்ரீஸ்டைல் பிரிவில் தங்கப் பதக்கம் வென்ற ரவி தஹியாவுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் டுவிட்டரில் கூறியிருப்பதாவது;
(" ஒரு சாம்பியன் போல விளையாடி நம் நாட்டுக்கு மகத்தான பெருமை சேர்த்துள்ளார். பர்மிங்காம் காமன்வெல்த் போட்டியில் தங்கம் வென்றதற்காக @ravidahiya60 க்கு வாழ்த்துகள். ஒருவரிடம் ஆர்வமும் அர்ப்பணிப்பும் இருந்தால் எந்த கனவும் பெரிதல்ல என்பதை அவரது வெற்றி நிரூபித்துள்ளது. #Cheer4India"
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் டிஜிட்டல் இயக்கத்தை விரைவுபடுத்த தேசிய சுகாதார ஆணையம் பெங்களூருவில் பயிலரங்கிற்கு ஏற்பாடு செய்திருந்தது
நாடு முழுவதும் ஆயுஷ்மான் பாரத் டிஜிட்டல் இயக்கத்தை விரைவுபடுத்துவதற்குத் தேவையான நடவடிக்கைகள் குறித்த பயிலரங்கிற்கு தேசிய சுகாதார ஆணையம் பெங்களூருவில் ஏற்பாடு செய்திருந்தது. 2022 அக்டோபர் 28 அன்று நடைபெற்ற பயிலரங்கில் நாடு முழுவதிலுமிருந்து மாநில இயக்க இயக்குநர்கள், சுகாதார தொழில்நிறுவன தலைவர்கள், சுகாதார தொழில்நுட்ப நிறுவனங்களின் பிரதிநிதிகள் மேம்பாட்டு அமைப்புகள் தொண்டு நிறுவனங்களின் பிரதிநிதிகள் உள்ளிட்டோர் இதில் பங்கேற்றனர். இந்த பயிலரங்கை தேசிய சுகாதார ஆணையம் தலைமை நிர்வாக அதிகாரி டாக்டர் ஆர் எஸ் சர்மா தொடங்கிவைத்தார். நிகழ்வுக்கு இன்ஃபோசிஸ் இணை நிறுவனரும் தனித்துவ அடையாள அட்டை ஆணையத்தின் முன்னாள் தலைவருமான திரு நந்தன் நிலகேனி முன்னிலை வகித்தார்.
இந்தப் பயிலரங்கின் ஒரு பகுதியாக ஒரு குழுவினர் பெங்களூருவில் உள்ள சி வி ராமன் பொதுமருத்துவமனையைப் பார்வையிட்டனர். இந்த மருத்துவமனையால் மேற்கொள்ளப்பட்ட ஆயுஷ்மான் பாரத் டிஜிட்டல் இயக்கத்தின் நடைமுறைகள் பற்றியும் அதன் தாக்கம் குறித்தும் பயனாளிகளிடம் கேட்டறிந்தனர். அண்மையில், இந்த மருத்துவமனை புறநோயாளிகள் பதிவுக்கு க்யூஆர் கோட் முறையை அமலாக்கத் தொடங்கியது. இதனால், புறநோயாளிகள் பிரிவில் காத்திருக்கும் நேரம் கணிசமாக குறைவதற்கு உதவியாக இருந்தது.
ஆயுஷ்மான் பாரத் டிஜிட்டல் இயக்கம் சுகாதாரத்துறையில், உண்மையான ஒருங்கிணைப்பை ஏற்படுத்தியிருப்பது குறித்தும், இந்த இயக்கத்தை தீவிரமாக செயல்படுத்துவதன் மூலம் அனைவருக்கும் சுகாதாரம் என்பதை நோக்கிய பாதையை எவ்வாறு அடையமுடியும் என்பது குறித்தும், பயிலரங்க பங்கேற்பாளர்கள் விவாதித்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1872283
இந்திய போட்டிகள் ஆணையம்
எஸ்ஜிஎஸ் நிறுவனத்தின் 64.3 சதவீத பங்குகளை டாடா டிஜிட்டல் நிறுவனம் வாங்க சிசிஐ ஒப்புதல்
எஸ்ஜிஎஸ் நிறுவனத்தின் 64.3 சதவீத பங்குகளை, டாடா டிஜிட்டல் நிறுவனம் வாங்கவும், இன்னோவேட்டிவ் ரீடைல் கான்செப்ட்ஸ் பிரைவேட் லிமிடெட்  நிறுவனத்தின் மீது எஸ்ஜிஎஸ் நிறுவனத்தின் முழு கட்டுப்பாட்டுக்கும் இந்திய போட்டி ஆணையம்  ஒப்புதல் அளித்துள்ளது.
இந்த இணைவின் மூலம், எஸ்ஜிஎஸ் நிறுவனத்தின் மொத்த பங்கில் 64.3 சதவீதத்தை முதல் நிலை மற்றும் இரண்டாம் நிலை கொள்முதல் மூலம் ஒன்று அல்லது அதற்கு மேற்பட்ட நடவடிக்கைகளில்  டாடா டிஜிட்டல் நிறுவனம் கொள்முதல் செய்யும். அதைத் தொடர்ந்து தனியான பரிவர்த்தனை மூலம், எஸ்ஜிஎஸ் நிறுவனம், ஐஆர்சி நிறுவனத்தின் மீதான முழு கட்டுப்பாட்டையும் பெறலாம் . பரிவர்த்தனை 1 மற்றும் பரிவர்த்தனை 2 ஆகியவை கூட்டாக முன்மொழியப்பட்ட இணைவு என குறிப்பிடப்படுகின்றன. இந்த இணைவு மூலம் எஸ்ஜிஎஸ் நிறுவனத்தின் பெரும்பான்மையான பங்குகளை டாடா டிஜிட்டல் நிறுவனம் வாங்கி, எஸ்ஜிஎஸ் நிறுவனத்தின் மீதான முழு கட்டுப்பாட்டையும் பெறும்.
டாடா டிஜிட்டல் நிறுவனம், டாட்டா சன்ஸ் நிறுவனத்தின் துணை நிறுவனம். டாட்டா சன்ஸ் நிறுவனம் டாடா குழுமத்தைச் சேர்ந்த நிறுவனங்களை வைத்திருக்கும் இறுதி நிறுவனம். தற்போது டாடா டிஜிட்டல் நிறுவனம் தொழில்நுட்ப சேவைகள் தொடர்பான தொழிலில் ஈடுபட்டுள்ளது. டாடா சன்ஸ் குழுமம், தனது குழும நிறுவனங்கள் மூலம் இந்தியாவில் உணவு மற்றும் பலசரக்கு மற்றும் வீட்டு உபயோக பொருட்கள் தொழிலிலும் ஈடுபட்டுள்ளது.
எஸ்ஜிஎஸ் நிறுவனம் www.bigbasket.com என்ற இணையதளம் மற்றும் செயலி மூலம் இந்தியாவில் பலசரக்கு விற்பனையில் ஈடுபட்டுள்ளது. இந்த வெப்சைட் மற்றும் செயலியை ஐஆர்சி நிறுவனம் இயக்குகிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1714774
சுரங்கங்கள் அமைச்சகம்
பல்வேறு மாநிலங்களிலிருந்து மாவட்ட கனிமவள நிறுவனம் சார்பாக பெறப்பட்ட நிதி விவரங்கள்
சுரங்க நடவடிக்கைகள் மூலம் பாதிப்புக்குள்ளான மக்களின் நல்வாழ்வுத் திட்டத்தின் கீழ் அந்தந்த மாநிலங்களில் உள்ள மாவட்ட கனிமவள நிறுவனம் மூலம் நிவாரணங்கள் வழங்கவேண்டும் என்று சுரங்கம் மற்றும் கனிமவள வளர்ச்சி மற்றும் ஒழுங்குமுறை சட்டத்தின்படி மத்திய அரசு அறிவுறுத்தியுள்ளது. மேலும் மாவட்ட கனிமவள நிறுவனம் தொடர்பான அனைத்து நடவடிக்கைகளும் அந்தந்த மாநில, சட்டங்களின் மூலம் ஒழுங்குமுறைப் படுத்திக்கொள்ளலாம் என்று மத்திய அரசு அதிகாரம் அளித்துள்ளது.
சுரங்க நடவடிக்கைகள் மூலம் பாதிப்புக்குள்ளான மக்களின் நல்வாழ்வுத் திட்டத்தின் வழிகாட்டுதலின்படி, பாதிக்கப்பட்ட பகுதி மற்றும் மக்கள் குறித்த தகவல்களை மாவட்ட கனிமவள நிறுவனம் கண்டறிந்து, அதிகமுன்னுரிமை அளிக்கவேண்டிய பகுதிகளுக்கு ஒதுக்கப்பட்ட நிதியில் 60 சதவீதமும், இதர முன்னுரிமை அளிக்கப்படவேண்டிய பகுதிகளுக்கு 40 சதவீதமும் வழங்கவேண்டும் என்று அறிவுறுத்தப்பட்டுள்ளது. மேலும் மாவட்ட கனிமவள நிறுவன விதிமுறைகளின்படி, ஒதுக்கப்பட்ட நிதிகள் முறையாக பயன்படுத்தப்பட்டுள்ளதாக என்பதை அறிந்துகொள்ள ஆண்டு தணிக்கை நடைபெற வேண்டும்.
அதற்கு தேவையான சட்டநடைமுறைகளை அந்தந்த மாநில அரசுகள் ஏற்படுத்திக்கொள்ள வேண்டும். ஒரு நிதியாண்டு முடியும் தருவாயிலிருந்து 3 மாதங்களுக்கு முன்பாக ஆண்டு அறிக்கையை மாவட்ட கனிம வள நிறுவனம் தயார் செய்து சட்டமன்றத்தில் அறிக்கை தாக்கல் செய்யவேண்டும்.
தமிழ்நாட்டைப் பொருத்தமட்டில் மார்ச் 2019ம் ஆண்டு வரை மாவட்ட கனிமவள நிறுவனத்தின் கீழ் வசூலிக்கப்பட்ட நிதி ரூ.448.21 கோடிகளாகும். நிதியாண்டு 2019-20-ல் ரூ. 195.05 கோடிகளும், நிதியாண்டு 2020-21-ல் ரூ.153.4 கோடியாகவும், நிதியாண்டு 2021-22-ல் 174.27 கோடியாகவும், நிதியாண்டு 2022-23-ல் ரூ. 111.15 கோடியாகவும், வசூல் செய்யப்பட்டது.
இந்தத் தகவலை ராஜ்யசபாவில் மத்திய நிலக்கரி, சுரங்கம் மற்றும் நாடாளுமன்ற விவகாரத்துறை அமைச்சர் திரு பிரகலாத் ஜோஷி எழுத்துப்பூர்வமாக தெரிவித்துள்ளார்.
மேலும் விவரங்களுக்கு இந்த ஆங்கில செய்திக்குறிப்பைக் காணவும்:https://pib.gov.in/PressReleasePage.aspx?PRID=1884789
மத்திய அமைச்சரவை
திவால் மற்றும் நொடித்துப் போதல் சட்ட  மசோதா, 2019-க்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையில் இன்று  நடைபெற்ற மத்திய அமைச்சரவைக் கூட்டத்தில், திவால் மற்றும் நொடித்துப் போதல் சட்ட விதி 2016-ல் திருத்தங்களை மேற்கொள்ள ஏதுவாக, திவால் மற்றும் நொடித்துப் போதல் சட்ட  மசோதா, 2019-க்கு ஒப்புதல் அளிக்கப்பட்டது. தொழில் செய்வதை மேலும் எளிமையாக்கும் வகையிலும், திவால் நிலையை உறுதி செய்வதற்கான நடவடிக்கைகளின்போது ஏற்படும் இடையூறுகளை களையவும், இந்த சட்ட விதிகளின் நோக்கத்தை நிறைவேற்றவும் இந்தச் சட்டத் திருத்தம் வகை செய்கிறது.
திட்ட விவரம்
திவால் மற்றும் நொடித்துப் போதல் சட்டம் 2016-ன் 5, 5, 7, 11, 14, 16, 21, 23, 29A, 227, 239, 240-வது பிரிவுகளை திருத்துவதுடன், 32A என்ற புதிய பிரிவை சேர்ப்பதே இந்த சட்டத் திருத்தத்தின் நோக்கமாகும்.
பிரதமர் அலுவலகம்
பி.எம்.இந்தியா பன்மொழி இணையதளம் இப்போது 13 மொழிகளில்
அசாமீஸ் மற்றும் மணிப்பூரி மொழிகளில் பிரதமரின் அதிகாரபூர்வ இணையதளம் தொடங்கப்பட்டது
பிரதமர் திரு. நரேந்திர மோடியின் அதிகாரபூர்வ இணையதளமான http://www.pmindia.gov.in/ ன் அசாமீஸ் மொழி மற்றும் மணிப்பூரி மொழி இணையதளங்கள் இன்று தொடங்கிவைக்கப்பட்டன. இந்த இணைய தளத்தை இப்போது அசாமீஸ் மற்றும் மணிப்பூரி மொழிகளிலும் படிக்கலாம். இந்த இரு மாநிலங்களின் மக்களின் வேண்டுகோளுக்கு இணங்க இந்த இரு மொழிகளில் இணைய தளம் தொடங்கப்பட்டது.
இவ்விரு மொழிகளில் இணையதளம் தொடங்கப்பட்டதுடன் இதுவரை 11 மொழிகளில் இயங்கிவந்த பி.எம்.இந்தியா இணையதளம் இனி 13 மொழிகளில் செயல்படும். இந்த மொழிகள் வருமாறு: ஆங்கிலம், இந்தி, அசாம், வங்காளம், குஜராத்தி, கன்னடம், மலையாளம், மணிப்பூரி. மராத்தி, ஒடியா, பஞ்சாபி, தமிழ் மற்றும் தெலுங்கு.
இந்த 13 மொழிகளிலும் பிரதமரின் இணையதளத்தை அணுகவேண்டிய முகவரி
அசாமீஸ்: http://www.pmindia.gov.in/asm/
வங்காளம்: http://www.pmindia.gov.in/bn/
குஜராத்தி: http://www.pmindia.gov.in/gu/
கன்னடம்: http://www.pmindia.gov.in/kn/
மராத்தி: http://www.pmindia.gov.in/mr/
மலையாளம்: http://www.pmindia.gov.in/ml/
மணிப்பூரி: http://www.pmindia.gov.in/mni/
ஒடியா: http://www.pmindia.gov.in/ory/
பஞ்சாப்: http://www.pmindia.gov.in/pa/
தமிழ்: http://www.pmindia.gov.in/ta/
தெலுங்கு: http://www.pmindia.gov.in/te/
இந்த முன்முயற்சிகள் அனைத்துமே, பிரதமர் திரு. நரேந்திர மோடியின், மக்களை அவர்கள் மொழியில் தொடர்பு கொண்டு அணுக வேண்டும் என்ற முயற்சியின் ஓர் அங்கமாகும். மக்களின் நல்வாழ்வு மற்றும் மேம்பாட்டிற்கான பல்வேறு விஷயங்கள் குறித்து நாட்டின் அனைத்து பகுதிகளிலும் உள்ள மக்களுடன் பிரதமரின் கலந்துரையாடலை மேலும் விரிவு படுத்த இந்த முயற்சிகள் பெரிதும் உதவும்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
கொவிட் கட்டுப்பாட்டுக் காலத்தில், தேசிய நெடுஞ்சாலை கட்டுமானம் மிகவும் அதிகரித்துள்ளது : திரு நிதின் கட்கரி
கொவிட் கட்டுப்பாட்டுக் காலத்தில், தேசிய நெடுஞ்சாலை கட்டுமானம் மிகவும் அதிகரித்துள்ளதாக மத்திய சாலைப் போக்குவரத்து மற்றும் நெடுஞ்சாலைத்துறை அமைச்சர் திரு நிதின் கட்கரி கூறியுள்ளார்.
இது குறித்து சுட்டுரையில் அவர் விடுத்துள்ள செய்தியில், 2020-21ம் ஆண்டில் நெடுஞ்சாலை கட்டுமானம் நாள் ஒன்றுக்கு 36.5 கி.மீ என்ற அளவில் அதிகரித்துள்ளது. இது தேசிய நெடுஞ்சாலை கட்டுமானத்தில் மிக அதிகமான வேகம் என குறிப்பிட்டுள்ளார்.
24 மணி நேரத்தில் 2.5 கி.மீ தூரத்துக்கு நான்கு வழி கான்கிரீட் சாலை அமைத்தும், 21 மணி நேரத்தில் 26 கி.மீ தூரத்துக்கு ஒற்றை வழி தார் சாலை அமைத்தும், இந்தியா உலக சாதனை படைத்துள்ளது எனவும் அமைச்சர் கூறினார்.
இந்த கட்டுமான வேகத்தை தக்க வைக்க, சிறப்பு முயற்சிகள் எடுக்கப்பட்டுள்ளன என அவர் தெரிவித்தார். இதில் ஒப்பந்தகாரர்களுக்குத் தேவையான உதவி, விதிமுறையில் தளர்வு, துணை ஒப்பந்தகாரர்களுக்கு நேரடி பண விநியோகம், சாலை பணியாளர்களுக்கு உணவு மற்றும் மருத்துவ வசதிகள் ஆகியவை அடங்கும்.
இந்தத் திட்டங்களில் தரக்கட்டுப்பாட்டை உறுதி செய்ய சாலை கட்டுமானங்கள், இந்திய சாலைகள் அமைப்பு  தரக்கட்டுப்பாடுடனும், சாலைப் போக்குவரத்து மற்றும் நெடுஞ்சாலை அமைச்சகத்தின் விவரக் குறிப்புகளுடனும், மேற்கொள்ளப்படுகின்றன என திரு நிதின்கட்கரி கூறினார். தர மேம்பாட்டு முறைக்கு, கொள்கை வழிகாட்டுதல், பரிசோதனை மற்றும் உத்தரவுகளை அவ்வப்போது தெரிவிக்க தரக்கட்டுப்பாடு மண்டலம் அமைக்கப்படும் எனவும் அவர் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1737170
பெட்ரோலியம் மற்றம் இயற்கை எரிவாயு அமைச்சகம்
திரவ ஆக்சிஜனுக்கான போக்குவரத்து தீர்வுகளை வழங்குவதற்கு எண்ணெய் மற்றும் எரிவாயு பொதுத்துறை நிறுவனங்கள் உதவி வருகின்றன
பொறுப்புணர்ச்சி மிக்க பெருநிறுவன உறுப்பினர்களாக செயல்படும் பெட்ரோலியம் மற்றும் இயற்கை எரிவாயு அமைச்சகத்தின் கீழ் இயங்கும் எண்ணெய் மற்றும் எரிவாயு பொதுத்துறை நிறுவனங்கள், கொவிட்-19 பெருந்தொற்றின் இரண்டாம் அலயை கட்டுப்படுத்த
நாடு எடுத்து வரும் முயற்சிகளுக்கு தங்களது உதவிக் கரத்தை நீட்டி வருகின்றன. இந்த வகையில், திரவ ஆக்சிஜனுக்கான போக்குவரத்து தீர்வுகளை வழங்குவதற்கு அவை குறிப்பாக பணியாற்றி வருகின்றன.
தற்சமயம், 650 மெட்ரிக் டன் கொள்ளளவுடன் 12 டேங்கர்களும் 20 ஐஎஸ்ஓ கொள்களன்களும் உள்ளன. இந்த மாத இறுதிக்குள் 26 டேங்கர்கள் மற்றும் 117 ஐஎஸ்ஓ கொள்களன்கள் என இவற்றின் கொள்ளளவு 2314 மெட்ரிக் டன்னாக அதிகரிக்கவுள்ளது. 1940 மெட்ரிக் டன் கொள்ளளவுடன் கூடிய 95 ஐஎஸ்ஓ கொள்களன்கள் கொள்முதல் செய்யப்பட்டு வருகின்றன. 650 மெட்ரிக் டன் கொள்ளளவுடன் கூடிய 30 ஐஎஸ்ஓ கொள்களன்களுக்கு ஆர்டர்கள் ஏற்கனவே வழங்கப்பட்டுள்ளன. மீதமுள்ள கொள்களன்களுக்கான பேச்சுவார்த்தை நடைபெற்று வருகிறது.
40/50 லிட்டர் கொள்ளளவுடன் கூடிய பத்தாயிரம் உருளைகளுக்கும், அதிக கொள்ளளவுடன்  கூடிய உருளைகளுக்கும் ஆர்டர்கள் வழங்கப்பட்டுள்ளன. இவற்றின் விநியோகம் விரைவில் தொடங்கும் என்று எதிர்பார்க்கப்படுகிறது.
இந்த நிறுவனங்கள் திரவ ஆக்சிஜனையும் இறக்குமதி செய்கின்றன. பகரைன், ஐக்கிய அரபு எமிரேட், சவூதி அரேபியா, குவைத் மற்றும் தாய்லாந்திலிருந்து 900 மெட்ரிக் டன் திரவ ஆக்சிஜன் இறக்குமதி செய்யப்பட்டு வருகிறது. இதில் ஒரு பகுதி ஏற்கனவே வந்தடைந்துவட்ட நிலையில்
மற்றொரு பகுதி விரைவில் வந்தடையும் என்று எதிர்பார்க்கப்படுகிறது. மேலும், 12840 மெட்ரிக் டன் திரவ ஆக்சிஜன் வர்த்தக அடிப்படையில் இறக்குமதி செய்யப்படுகிறது. இதன் மூலம் மொத்த இறக்குமதிகளின் அளவு 13740 மெட்ரிக் டன்னாக இருக்கும்.
-----
(Visitor Counter : 209
கலாசாரத்துறை அமைச்சகம்
கலாச்சார வளர்ச்சி அறிவியல் திட்டத்தின் கீழ் புதிய அறிவியல் மையங்கள் அமைக்க 14 திட்டங்கள் : திரு ஜி.கிஷன் ரெட்டி தகவல்
கலாச்சார வளர்ச்சி அறிவியல் திட்டத்தின் கீழ் புதிய அறிவியல் மையங்கள் அமைக்க, 14 திட்டங்களை மத்திய கலாச்சார அமைச்சகத்தின் அறிவியல் அருங்காட்சிய தேசிய கவுன்சில் மேற்கொள்கிறது என மத்திய கலாச்சாரத்துறை அமைச்சர் திரு ஜி.கிஷன் ரெட்டி தெரிவித்துள்ளார்.
மக்களவையில் அவர் எழுத்துப்பூர்வமாக தாக்கல் செய்த பதிலில் கூறியதாவது:
நாடு முழுவதும் அறிவியல் நகரங்கள் உட்பட அறிவியல் அருங்காட்சியங்கள் மற்றும் அறிவியல் மையங்களை மத்திய கலாச்சாரத்துறை அமைச்சகத்தின் அறிவியல் அருங்காட்சியக தேசிய கவுன்சில்  உருவாக்கியுள்ளது.அறிவியல் அருங்காட்சியக தேசிய கவுன்சில் -ன் கீழ், நாட்டில் தற்போது 25 அறிவியல் அருங்காட்சியங்கள் / அறிவியல் மையங்கள் உள்ளன.மத்தியப் பிரதேசம், ராஜஸ்தான் மற்றும் தமிழ்நாட்டில் 4 புதிய அறிவியல் மைய திட்டங்களுக்கு மத்திய கலாச்சாரத்துறை அமைச்சகம் ஒப்புதல் அளித்துள்ளது.
கலாச்சார வளர்ச்சி அறிவியல் திட்டத்தின் கீழ் புதிய அறிவியல் மையங்கள் அமைக்க 14 திட்டங்கள், அறிவியல் அருங்காட்சியக தேசிய கவுன்சில் மேற்கொண்டுள்ளது. இவற்றின் பட்டியல் இணைப்பு-1ல் கொடுக்கப்பட்டுள்ளன.
நாட்டில் தற்போது 25 அருங்காட்சியகங்கள் / அறிவியல் மையங்கள், அறிவியல் அருங்காட்சியக தேசிய கவுன்சில் நிர்வாக கட்டுப்பாட்டின் கீழ் உள்ளன.
என்சிஎஸ்எம், மாநில அரசுகள் மற்றும் யூனியன் பிரதேச அரசுகளுடன் இணைந்து 22 அறிவியல் மையங்களை ஏற்படுத்தி, அதை அந்தந்த மாநிலங்களிடம் ஒப்படைத்துள்ளன.
நேதாஜியின் 125வது பிறந்த நாள் வீரதீர நாளாக அறிவிப்பு:
நோதாஜியின் 125 பிறந்தநாளை கொண்டாடுவது தொடர்பாக பல திட்டங்களுக்கு மத்திய அரசு ஒப்புதல் அளித்துள்ளது.நேதாஜி சுபாஷ் சந்திர போஸ் அருங்காட்சியகம், புது தில்லி செங்கோட்டையில் அமைக்கப்பட்டுள்ளது.ஜனவரி 23ம் தேதியை வீரதீர நாளாக அறிவிக்கும் உத்தரவு அரசாணையில் வெளியிடப்பட்டது.நேதாஜி சுபாஷ் சந்திர போஸின் 125வது பிறந்த ஆண்டை மத்திய அரசு கொண்டாடுகிறது. இதன் தொடக்கவிழா, கொல்கத்தா விக்டோரியா நினைவு அரங்கில் கடந்த ஜனவரி23ம் தேதி கொண்டாடப்பட்டது. இதற்கு மாண்பு மிகு பிரதமர் தலைமை தாங்கினார்.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1741488
https://pib.gov.in/PressReleasePage.aspx?PRID=1741484
அறிவியல் மற்றும் தொழில்நுட்பத்துறை
இந்தியாவும் இஸ்ரேலும் புத்தாக்கம் மற்றும் ஸ்டார்ட்அப் போன்ற துறைகளில் கூட்டாண்மையை மேம்படுத்தும்- மத்திய அமைச்சர் டாக்டர் ஜிதேந்திர சிங்
இந்தியாவும் இஸ்ரேலும் புத்தாக்கம் மற்றும் ஸ்டார்ட்-அப்கள் போன்ற துறைகளில் கூட்டாண்மையை மேம்படுத்தி ஆழமான இருதரப்பு ஒத்துழைப்பின் புதிய கட்டத்தை உருவாக்கும் என்று மத்திய அறிவியல் & தொழில்நுட்பம் , புவி அறிவியல், பிரதமர் அலுவலகம், பணியாளர்கள், பொதுமக்கள் குறைதீர்வு, ஓய்வூதியங்கள், அணுசக்தி மற்றும் விண்வெளித் துறை இணையமைச்சர் டாக்டர் ஜிதேந்திர சிங் கூறியுள்ளார். இஸ்ரேலிய பாதுகாப்பு அமைச்சகத்தின் டிடிஆர்&டியின் தலைவர் டாக்டர் டேனியல் கோல்ட் தலைமையிலான உயர்மட்ட இஸ்ரேல் தூதுக்குழு இன்று அமைச்சரைச் சந்தித்தது.
இந்தச் சந்திப்பின் போது, விண்வெளி, மின்னணுவியல் கருவிகள், சிவில், உள்கட்டமைப்பு மற்றும் பொறியியல், சூழலியல், சுற்றுச்சூழல், பூமி மற்றும் பெருங்கடல் அறிவியல் மற்றும் நீர், சுரங்கம் போன்ற பல முக்கிய தொழில்நுட்பப் பகுதிகளை மையமாகக் கொண்டு, இந்தியாவும் இஸ்ரேலும் கனிமங்கள், உலோகங்கள் & பொருட்கள், இரசாயனங்கள் மற்றும் பெட்ரோ கெமிக்கல்ஸ், எரிசக்தி , வேளாண்மை, ஊட்டச்சத்து & உயிரியல் மற்றும் சுகாதாரம் போன்ற பல்வேறு துறைகளில், தொழில்துறை ஆராய்ச்சி மற்றும் மேம்பாட்டு ஒத்துழைப்புக்கான புரிந்துணர்வு ஒப்பந்தத்தில் கையெழுத்திட்டன.
ஒப்பந்தத்தில் கையெழுத்திட்டதை வரவேற்ற டாக்டர் ஜிதேந்திர சிங், பிரதமர் திரு நரேந்திர மோடியின் தலைமையில் இந்தியா ஜி 20 தலைவர் தலைமைப் பொறுப்பை மேற்கொண்டுள்ள 2023 நாட்டிற்கு மிக முக்கியமான ஆண்டு என்று கூறினார். இந்தியாவும் இஸ்ரேலும் வெற்றிகரமான இராஜதந்திர உறவுகளின் 30 ஆண்டுகளைக் கொண்டாடும் ஆண்டும் இதுவாகும்.
இந்தியா-இஸ்ரேல் கூட்டுறவில் இந்த ஒப்பந்தம், புத்தாக்கம், தொழில்நுட்பம் மற்றும் ஸ்டார்ட்அப்கள் போன்ற துறைகளில் ஒரு புதிய கட்டத்தைத் திறக்கும் என்று நம்பிக்கையுடன் இருப்பதாக அமைச்சர் கூறினார்.
பிரதமர் திரு நரேந்திர மோடியின் தலைமையிலான அரசு, நாட்டில் அறிவியல் மற்றும் தொழில்நுட்ப மேம்பாடுகளை ஊக்குவித்து வருவதாகவும், தேவையான கொள்கை மற்றும் பட்ஜெட் ஆதரவை வழங்கி வருகிறது என்றும் டாக்டர் ஜிதேந்திர சிங் கூறினார்.
விண்வெளி, சுகாதாரம், உணவு, விவசாயம், எரிசக்தி, விண்வெளி, ஸ்மார்ட் நகரங்கள், சுற்றுச்சூழல், உள்கட்டமைப்பு போன்றவை அரசு தீவிர கவனம் செலுத்தும் துறைகள் ஆகும் என்று அவர் தெரிவித்தார்.AD/PKV/KPG
(Visitor Counter : 89
விவசாயத்துறை அமைச்சகம்
விவசாயிகளுக்கான தேசிய உணவு மற்றும் ஊட்டச்சத்து பிரச்சாரத்தை மத்திய வேளாண் அமைச்சர் தொடங்கினார்
உணவு தானிய துறையில் பெரிய சாதனைகளை இந்தியா செய்துள்ளதாக மத்திய வேளாண் மற்றும் விவசாயிகள் நலன் அமைச்சர் திரு நரேந்திர சிங் தோமர் இன்று கூறினார்.
“வேளாண் மற்றும் அதை சார்ந்த பொருட்களின் உற்பத்தியில் உலகத்திலேயே முதல் அல்லது இரண்டாவது நாடாக நமது தேசம் திகழ்கிறது. நம்முடைய விவசாயிகள் மற்றும் விஞ்ஞானிகளிடம் மிகப்பெரிய சக்தி இருக்கிறது. நாம் போட்டியிட்டால், அனைத்து பொருட்களிலும் முதல் இடத்தை பெறலாம்,” என்று விவசாயிகளுக்கான தேசிய உணவு மற்றும் ஊட்டச்சத்து பிரச்சாரத்தை தொடங்கி வைத்த அமைச்சர் கூறினார்.
“அதிக உற்பத்தியும், அதிகரித்துள்ள உற்பத்தி திறனும் இன்றைக்கு நம்மனைவருக்கும் பெருமையையும் மகிழ்ச்சியையும் அளிக்கிறது. சுதந்திரத்தின் 75-ம் ஆண்டில் நிற்கும் நாம், நம்மை சுயபரிசோதனைக்கு உட்படுத்திக்கொண்டு, சவால்களை கருத்தில் கொண்டு அவற்றுக்கான தீர்வுகளை உருவாக்க வேண்டும்,” என்று அவர் மேலும் கூறினார்.
இந்திய வேளாண் ஆராய்ச்சி குழுவால் ஏற்பாடு செய்யப்பட்ட விவசாயிகளுக்கான தேசிய உணவு மற்றும் ஊட்டச்சத்து பிரச்சார தொடக்க நிகழ்ச்சியில் தொடர்ந்து பேசிய திரு தோமர், எந்த பயிர்களை விளைவிக்க வேண்டும் மற்றும் எந்த விதைகளை எந்த பகுதிகளில் பயன்படுத்த வேண்டும் என்பது குறித்து இந்திய வேளாண் ஆராய்ச்சி குழு தொடர்ந்து பணியாற்றி வருவதாக தெரிவித்தார்.
புதிய தொழில்நுட்பத்தோடு விவசாயம் மற்றும் விவசாயிகளை இணைப்பதற்கான முயற்சிகள் மேற்கொள்ளப்பட்டு வருவதாகவும், உற்பத்தி குறித்த நிபுணத்துவம் நம்மிடம் இருக்கும் போதிலும், இதை தொடர்ந்து பேண வேண்டும் என்றும் அவர் கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleseDetailm.aspx?PRID=1749349
-----
(Visitor Counter : 212
உள்துறை அமைச்சகம்
இந்தியாவின் முதலாவது யுனெஸ்கோ உலக பாரம்பரிய நகரான அகமதாபாத், டைம் சஞ்சிகையால் “2022-ன் உலகின் 50 மகத்தான இடங்கள்” பட்டியலில் சேர்க்கப்பட்டிருப்பதற்காக நாட்டு மக்களுக்கு மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா வாழ்த்து தெரிவித்துள்ளார்
இந்தியாவின் முதலாவது யுனெஸ்கோ உலக பாரம்பரிய நகரான அகமதாபாத், டைம் சஞ்சிகையால் “2022-ன் உலகின் 50 மகத்தான இடங்கள்” பட்டியலில் சேர்க்கப்பட்டிருப்பதற்காக நாட்டு மக்களுக்கு மத்திய உள்துறை மற்றும் கூட்டுறவுத் துறை அமைச்சர் திரு அமித் ஷா வாழ்த்து தெரிவித்துள்ளார்.
“இந்தியாவின் முதலாவது யுனெஸ்கோ உலக பாரம்பரிய நகரான அகமதாபாத், டைம் சஞ்சிகையால் “2022-ன் உலகின் 50 மகத்தான இடங்கள்” பட்டியலில் சேர்க்கப்பட்டிருப்பது ஒவ்வொரு இந்தியருக்கும் குறிப்பாக குஜராத் மக்களுக்கு மிகுந்த பெருமைக்குரிய விஷயமாகும். அனைவருக்கும் வாழ்த்துக்கள்!” என்று திரு அமித் ஷா தொடர்ச்சியான ட்விட்டர் பதிவுகளில் தெரிவித்துள்ளார்.
“2001-க்குப் பின் திரு நரேந்திர மோடியின் தொலைநோக்கு சிந்தனையால், குஜராத்தில் உலகத்தரம் வாய்ந்த அடிப்படை கட்டமைப்பு உருவாக்கத்திற்கு அடித்தளம் அமைக்கப்பட்டது. அகமதாபாதில் சபர்மதி நதி முகத்துவாரம் அல்லது அறிவியல் நகர் என எதுவாயினும் திரு மோடி எப்போதும் அடுத்த தலைமுறை கட்டமைப்பை உருவாக்குவதையும், இந்தியாவை எதிர்காலத்திற்கு தயார் செய்வதையும் வலியுறுத்தினார்” என்று திரு ஷா கூறியுள்ளார்.
பிரதமர் அலுவலகம்
கேப்டன் ஜெய் நரேன் பிரசாத் நிஷாத் மரணம் - பிரதமர் இரங்கல்
கேப்டன் ஜெய் நவீன் பிரசாத் நிஷாத் மறைவை முன்னிட்டு பிரதமர் இரங்கல் தெரிவித்துள்ளார்.
கேப்டன் ஜெய் நவீன் பிரசாத் நிஷாத் அவர்களின் மறைவு வருத்தம் அளிக்கிறது. அவர் நமது நாட்டிற்காக அர்ப்பணிப்புடன் சேவை செய்தார். பீகார் மாநிலத்தின் வளர்ச்சிக்காக அவர் எடுத்த முயற்சி சிறப்பானவை. ஏழைகளுக்கு அதிகாரம் அளிக்கும் வகையில் அவர் ஆற்றிய சேவை என்றும் நினைவில் இருக்கும். அவரின் மறைவை முன்னிட்டு அவரின் குடும்பத்தினருக்கும் ஆதரவாளர்களுக்கும் நான் இரங்கல் தெரிவித்துக் கொள்கிறேன் என்று பிரதமர் கூறியுள்ளார்.
பிரதமர் அலுவலகம்
வெள்ளையனே வெளியேறு இயக்கத்தின் 75ஆம் ஆண்டு விழாவையொட்டி இயக்கத்தில் பங்கேற்ற அனைத்து தியாகிகளுக்கும் பிரதமர் வீர வணக்கம்; 2022ல் `புதிய இந்தியா’வை உருவாக்க மக்கள் உறுதிமொழி ஏற்க வேண்டும் - பிரதமர் வலியுறுத்தல்
`வெள்ளையனே வெளியேறு’ இயக்கத்தின் 75ஆம் ஆண்டு விழாவையொட்டி இந்த இயக்கத்தில் பங்கேற்ற பெண்களுக்கும், ஆண்களுக்கும் பிரதமர் திரு நரேந்திர மோடி வீரவணக்கம் செலுத்தியுள்ளார். 2022-ஆம் ஆண்டில் `புதிய இந்தியா’வை உருவாக்குவதற்கு உறுதிமொழி ஏற்குமாறு பிரதமர் மக்களை அறிவுறுத்தியுள்ளார்.
”வரலாற்று சிறப்புமிக்க `வெள்ளையனே வெளியேறு’ இயக்கத்தில் பங்கேற்ற அனைத்து இருபாலர் தியாகிகளுக்கும் இந்த இயக்கத்தின் 75ஆம் ஆண்டு விழாவில் நாம் வீர வணக்கம் செலுத்துகிறோம்.
நாட்டின் விடுதலைக்காக, மகாத்மா காந்தியின் தலைமையில் மொத்த தேசமும் ஒன்று திரண்டது.
1942ல் காலனி ஆதிக்கத்தில் இருந்து விடுதலை அடைவதே முக்கிய நோக்கமாக இருந்தது. இன்று, 75 ஆண்டுகளுக்குப் பிறகு, நமது பிரச்சினைகள் வேறாக உள்ளன.
வறுமை, மாசு, ஊழல், பயங்கரவாதம், சாதியம், மதவாதம் ஆகியவற்றிலிருந்து விடுபட்டு, 2022-ஆம் ஆண்டில் புதிய இந்தியாவை உருவாக்க உறுதிமொழி ஏற்போம்.
நமது விடுதலைப் போராட்ட தியாகிகள் பெருமைப்படும் வண்ணம் புதிய இந்தியாவை உருவாக்க, தோளோடு தோளாக ஒன்றிணைந்து உழைப்போம். #SankalpSeSiddhi  ” என்று பிரதமர் தெரிவித்துள்ளார்.
அறிவியல் மற்றும் தொழில்நுட்பத்துறை
சி.எஸ்.ஐ.ஆர்-சி.ஜி.சி.ஆர்.ஐயின் 73 வது நிறுவன தின கொண்டாட்டத்தின் ஒரு பகுதியாக டி.எஸ்.ஐ.ஆர் மற்றும் சி.எஸ்.ஐ.ஆர் தலைமை இயக்குநர் டாக்டர் என்.கலைச்செல்வி ஆற்றிய 20 வது ஆத்மா ராம் நினைவு சொற்பொழிவு
கொல்கத்தாவின் சி.எஸ்.ஐ.ஆர்-சென்ட்ரல் கிளாஸ் மற்றும் பீங்கான் ஆராய்ச்சி நிறுவனத்தின்  ஒரு வாரம் ஒரு ஆய்வக திட்டம் 26.08.2023 அன்று 73வதுநிறுவன நிறுவன தின கொண்டாட்டத்துடன் நிறைவடைந்தது. இந்நிகழ்வில் சிறப்பு விருந்தினராகக் கலந்து கொண்ட டி.எஸ்.ஐ.ஆர் செயலாளரும், சி.எஸ்.ஐ.ஆரின் தலைமை இயக்குநருமான முனைவர்  என்.கலைச்செல்வி ஆற்றிய 20ஆவது ஆத்மா ராம் நினைவு சொற்பொழிவு நடைபெற்றது. "நிலையான வளர்ச்சி இலக்குகள் மற்றும் எஸ் & டி வாய்ப்புகள்" என்ற தலைப்பில் அவர் பேசினார், அதில் அவர் தேசிய இயக்கத் திட்டங்களுடன் எஸ்.டி.ஜி.களுடன் சி.எஸ்.ஐ.ஆர் கருப்பொருள்களை ஒருங்கிணைப்பது குறித்து பேசினார்; அவற்றை செயல்படுத்துவதில் உள்ள சவால்கள் மற்றும் அதை அடைவதற்கான முன்னோக்கிய பாதை குறித்து அவர் உரையாற்றினார். சி.எஸ்.ஐ.ஆர்-சி.ஜி.சி.ஆர்.ஐ இயக்குநர் டாக்டர் எஸ்.கே.மிஸ்ரா பங்கேற்பாளர்களை வரவேற்றார், டாடா ஸ்டீல் துணைத் தலைவர்  டாக்டர் தேபஷிஸ் பட்டாச்சார்யா சிறப்பு விருந்தினராக கலந்து கொண்டார். டாக்டர் கலைச்செல்வி ஆத்மா ராம் நினைவு அருங்காட்சியகம் மற்றும் ஆவணக்காப்பகத்தையும் பொதுமக்களுக்கு திறந்து வைத்தார். இந்த அருங்காட்சியகம் வரலாற்று காலத்திலிருந்து பீங்கான்களின் தொழில்நுட்ப பரிணாம வளர்ச்சியைக் கண்டறிவதை நோக்கமாகக் கொண்டுள்ளது.